Na temelju članka 107. Zakona o odgoju i obrazovanju u osnovnoj i srednjoj školi („Narodne novine“ broj 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14 07/17, 68/18, 98/19 i 64/20), i članka 5. Pravilnika o načinu i postupku zapošljavanja u Osnovnoj školi „Podolice“ Koprivnica, v.d. ravnateljica Osnovne škole "Podolice", raspisuje:

**NATJEČAJ**

za radno mjesto tajnika u Osnovnoj školi "Podolice" Koprivnica

na neodređeno, puno radno vrijeme (40 sati tjedno) - 1 izvršitelj

Kandidati koji se prijavljuju na natječaj, uz opći uvjet za zasnivanje radnog odnosa, sukladno općim propisima o radu, moraju ispunjavati i posebne uvjete za zasnivanje radnog odnosa sukladno članku 105. i članku 106. Zakona o odgoju i obrazovanju u osnovnoj i srednjoj školi. Kandidati moraju imati završen:

1. sveučilišni diplomski studij pravne struke ili specijalistički diplomski stručni studij javne uprave,
2. preddiplomski stručni studij upravne struke, ako se na natječaj ne javi osoba iz točke a).

Uz pisanu i vlastoručno potpisanu prijavu kandidati su obvezni priložiti:

- životopis,

-       diplomu, odnosno dokaz o stečenoj stručnoj spremi,

-       presliku dokaza o državljanstvu,

-       elektronički zapis HZMO-a o radno-pravnom statusu u izvorniku,

-    uvjerenje da nije pod istragom i da se protiv njega ne vodi kazneni postupak glede zapreka za zasnivanje radnog odnosa iz članka 106. Zakona o odgoju i obrazovanju u osnovnoj i srednjoj školi („Narodne novine“ broj 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19 i 64/20) u izvorniku (ne starije od 6 mjeseci).

Na natječaju ravnopravno mogu sudjelovati osobe oba spola, sukladno članku 13. Zakona o ravnopravnosti spolova („Narodne novine“ broj 82/08 i 69/17).

Prijave se podnose preporučeno poštom ili predaju osobno u zatvorenoj omotnici na sljedeću adresu: Osnovna škola "Podolice ", Ulica Pavla Kanižaja 2, 48 000 Koprivnica s naznakom „Za natječaj –tajnik “.
Rok za podnošenje prijava na natječaj je 8 dana od dana objave natječaja, odnosno do 15.9.2022. godine.

Nepravodobne i nepotpune prijave neće se razmatrati.

Ako kandidati ostvaruju prednost pri zapošljavanju prema posebnim propisima, dužni su na nju se pozvati u prijavi za natječaj i uz prijavu priložiti dokaze o istom. Navedeni kandidati imaju prednost u odnosu na ostale kandidate samo pod jednakim uvjetima.

Na poveznici Ministarstva hrvatskih branitelja navedeni su dokazi potrebni za ostvarivanje prednosti pri zapošljavanju sukladno članku 102. st. 1. do 3. Zakona o hrvatskim braniteljima iz Domovinskog rata i članovima njihovih obitelji (NN 121/17,98/19).
Kandidat koji ostvaruje pravo prednosti pri zapošljavanju prema članku 102. Zakona o hrvatskim braniteljima iz Domovinskog rata i članovima njihovih obitelji (NN, br. 121/17,98/19),uz prijavu na natječaj dužan je, osim dokaza o ispunjavanju traženih uvjeta iz natječaja, priložiti i sve dokaze o ostvarivanju prava prednosti prilikom zapošljavanja iz članka 103. Zakona o hrvatskim braniteljima iz Domovinskog rata i članovima njihovih obitelji, koji su navedeni na internetskoj stranici Ministarstva hrvatskih branitelja poveznica:

 <https://branitelji.gov.hr/UserDocsImages/NG/12%20Prosinac/Zapo%C5%A1ljavanje/Popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju.pdf>

Kandidat koji se poziva na pravo prednosti pri zapošljavanju na temelju Zakona o profesionalnoj rehabilitaciji i zapošljavanju osoba s invaliditetom (Narodne novine, broj 157/13., 152/14  i 39/18 i 32/20) dužan  je u prijavi na natječaj pozvati se na to pravo te priložiti sve dokaze o ispunjavanju traženih uvjeta,  kao i dokaz o statusu osobe s invaliditetom.

Kandidat koji se poziva na pravo prednosti pri zapošljavanju na temelju članka 48.f  Zakona o zaštiti civilnih i vojnih invalida rata (Narodne novine, broj 33/92, 77/92, 27/93, 58/93, 2/94, 108/95, 108/96, 82/01, 103/03, 148/13 i 98/19) dužan je uz prijavu priložiti sve dokaze o ispunjavan ju traženih uvjeta,  potvrdu o statusu vojnog/civilnog invalida rata i dokaz o tome na koji je način prestao radni odnos.

Za kandidate prijavljene na natječaj koji ispunjavaju formalne uvjete natječaja te čije su prijave pravodobne i potpune provest će se vrednovanje i razgovor. Povjerenstvo za vrednovanje kandidata prijavljenih na natječaj ( u nastavku teksta: Povjerenstvo) imenuje ravnateljica Osnovne škole „Podolice“ Koprivnica. Kandidat koji nije pristupio vrednovanju, ne smatra se kandidatom.

Sadržaj vrednovanja, vrijeme i mjesto održavanja vrednovanja bit će objavljeno najmanje dva dana prije dana određenog za vrednovanje na web stranici Osnovne škole **„Podolice“ Koprivnica** [Osnovna škola "Podolice" Koprivnica - Natječaji (skole.hr)](http://os-podolice-koprivnica.skole.hr/natje_aji)**.**

Odluku o zasnivanju radnog odnosa donosi ravnateljica uz prethodnu suglasnost Školskog odbora.

Prijavom na natječaj kandidat daje izričitu privolu Osnovnoj školi Podolice “Koprivnica” za prikupljanje, korištenje i obradu svih dostavljenih podataka u svrhu provedbe natječaja sukladno propisima koji uređuju zaštitu osobnih podataka (Opća uredbe (EU) 2016/679 o zaštiti osobnih podatka i Zakon o provedbi Opće uredbe o zaštiti podataka (Narodne novine br. 42/18).

Ovaj Javni natječaj objavit će se 7. rujna 2022. godine na mrežnim stranicama Hrvatskog zavoda za zapošljavanje i na mrežnoj stranici Osnovne škole "Podolice" Koprivnica.

 v. d. ravnateljica:

Helena Knežević, učiteljica engleskog jezika

KLASA: 112-03/22-01/03

URBROJ:2137-1-4/22-01/1

U Koprivnici, 6.9.2022.